**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 13041**

**Λιβαδειά 13 /07/2021**

**ΑΠΟΣΠΑΣΜΑ**

Από το πρακτικό της αριθμ.2021-13ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **59**

****ΘΕΜΑ:** Σημειακή τροποποίηση του εγκεκριμένου Γενικού Πολεοδομικού Σχεδίου (ΓΠΣ) της Δημοτικής Ενότητας Λεβαδέων του Δήμου Λεβαδέων (ΦΕΚ-366Δ/18-10-2013)**

Στη Λιβαδειά σήμερα την 12η Ιουλίου 2021, ημέρα Δευτέρα και ώρα 19:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**    κατ ΄εφαρμογή της παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, καθώς και του άρθρου 1 της υπ αριθμ Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021) και ύστερα από την από **12698/8-7-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 21 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Πούλος Ευάγγελος |
|  | Τσεσμετζής Εμμανουήλ | 3 | Γαλανός Κων/νος |
|  | Δήμου Ιωάννης | 4 | Φορτώσης  Αθανάσιος |
|  | Αποστόλου Ιωάννης | 5 | Καράλης Χρήστος |
|  | Σάκκος Μάριος | 6 | Παπαϊωάννου Λουκάς |
|  | Νταντούμη Ιωάννα | 7 | Μπράλιος Νικόλαος |
|  | Καράβα Χρυσοβαλάντου Βασιλική (Βάλια) | 8 | Μπαρμπέρης Νικόλαος |
|  | Μερτζάνης Κων/νος | 9 | Αλεξίου Λουκάς |
|  | Γιαννακόπουλος Βρασίδας | 10 | Χέβα Αθανασία (Νάνσυ) |
|  | Σαγιάννης Μιχαήλ | 11 | Σπυρόπουλος Δημοσθένης |
|  | Τόλιας Δημήτριος | 12 | Κατής Χαράλαμπος |
|  | Καπλάνης Κων/νος |  |  |
|  | Τζουβάρας Νικόλαος |  | Οι οποίοι δεν παρευρέθησαν  αν και κλήθηκαν νόμιμα |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |
|  | Πλιακοστάμος Κων/νος |  |  |
|  | Τουμαράς Βασίλειος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 2Ο θέμα της ημερήσιας διάταξης , ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ 12248/9-7-2021 έγγραφο του Τμήματος Υποστήριξης Πολιτικών Οργάνων όπου διαβιβάζεται η υπ΄αριθμ. 5/2021 (ομόφωνη) απόφαση της Επιτροπής Ποιότητας Ζωής του Δήμου , σύμφωνα με την οποία εισηγείται στο Δημοτικό Συμβούλιο ***υπέρ*** *της σημειακής τροποποίησης του εγκεκριμένου Γενικού Πολεοδομικού Σχεδίου (ΓΠΣ) της Δημοτικής Ενότητας Λεβαδέων του Δήμου Λεβαδέων (ΦΕΚ-366/Δ/18-10-2013) προκειμένου να αποσαφηνιστεί η παράκατω διατύπωση και να εναρμονιστεί με τις ανάγκες του αστικού ιστού του οικισμού και με αρμοδιότητες εξυπηρέτησης των καθημερινών αναγκών των κατοίκων τόσο του ιδίου του οικισμού αλλά και όλων των ΟΤΑ χωρικής του αρμοδιότητας ως εξής :*

*Στο κεφάλαιο "ΓΕΝΙΚΗ ΠΟΛΕΟΔΟΜΙΚΗ ΟΡΓΑΝΩΣΗ ΚΑΙ ΡΥΘΜΙΣΗ ΟΙΚΙΣΤΙΚΩΝ ΥΠΟΔΟΧΕΩΝ" στην "Πόλη της Λιβαδειάς" επιβάλλεται η διόρθωση-επεξήγηση του 4ου εδαφίου ως εξής :Αναθεώρηση χρήσεων γης στον αστικό ιστό της Λιβαδειάς: Με σκοπό τη βελτίωση και αναβάθμιση της ποιότητας του δομημένου περιβάλλοντος της πόλης της Λιβαδειάς προτείνεται αφενός η χρήση της γενικής κατοικίας (ΦΕΚ-166/Δ/23-02-87) εκτός της επέκτασης του Ν.751 "Κορδέλι" όπου είναι αμιγής κατοικία και αφετέρου η απομάκρυνση των παρακάτω χρήσεων :*

*Χονδρεμπόριο(κατά την ΕΣΥΕ)*

*Βιοτεχνίες – Βιομηχανίες χαμηλής όχλησης*

*Επαγγελματικά εργαστήρια (****εξαίρεση να αποτελούν α.*** *αυτά που εξυπηρετούν καθημερινές ανάγκες των πολιτών και δεν δημιουργούν υγρά απόβλητα μη συμβατά με τα αστικά λύματα**και* ***β.*** *Οι υπόγειοι χώροι κατά μήκος της παραποτάμιας ενότητας εντός της οποίας επιτρέπεται η λειτουργία επαγγελματικών χαμηλής όχλησης με αντικείμενα πολιτισμού και παραδοσιακής κληρονομιάς )*

Ακολούθως ο κ. Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά:

Το λόγο έλαβε ο δημοτικός σύμβουλος της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κ. Τόλιας ο οποίος μεταξύ άλλων ανέφερε ότι πρόκειται για ένα πολυεργαλείο για το Δήμο , γιατί υπήρχε σημαντικό πρόβλημα όσον αφορά την ανάπτυξη εργαστηρίων ειδών αρτοποιίας , ζαχαροπλαστικής κ.λ.π εδώ και πολλά χρόνια λόγω ενός μεγάλου λάθους του προηγούμενου Γενικού Πολεοδομικού Σχεδιασμού. Όσον αφορά τα παραποτάμια σίγουρα θα βοηθήσει πάρα πολύ στην τουριστική ανάπτυξη της περιοχής και θα βελτιωθεί από καλαισθητικής άποψης η όψη των κτιρίων.

Ακολούθως το λόγο έλαβε ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ κ.Κοτσικώνας ο οποίος είπε ότι η παράταξή του στην προηγούμενη απόφαση που αφορούσε το Γενικό Πολεοδομικό Σχεδιασμό είχε ψηφίσει ΛΕΥΚΟ και είχαμε τονίσει ότι από την εφαρμογή του θα προέκυπταν προβλήματα πολύ περισσότερα από αυτά που θα μπορούσαν να λυθούν . Είχαμε τονίσει ότι στην πραγματικότητα κυρίαρχο είναι να υπάρχουν χρήματα για να γίνουν τα αναγκαία έργα σε κοινόχρηστους χώρους , πλατείες και κυρίως για τις παραγωγικές δραστηριότητες που εξοβελίζονται εκτός πόλης. Δηλαδή προβλεπόταν μια σειρά από μικρές βιοτεχνίες ή καταστήματα μεταποίησης ι να μεταφερθούν σε ένα χώρο εκτός πόλης που στην πραγματικότητα δεν υπάρχει. Ένα τέτοιο πρόβλημα καλείται σήμερα το Δημοτικό Συμβούλιο να λύσει και κατά την άποψή μας μπορεί να υπάρχουν και άλλες δραστηριότητες για τις οποίες σήμερα δεν προβλέπεται τροποποίηση αλλά στο μέλλον θα χρειαστεί να γίνει .Τέλος δήλωσε ότι η παράταξή του θα στηρίξει αυτή την τροποποίηση .

Λαμβάνοντας το λόγο ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» κ. Καραμάνης τόνισε ότι η τροποποίηση που προτείνεται είναι προς τη σωστή κατεύθυνση . Τέλος ευχήθηκε στο μέλλον να γίνουν όποτε και αν χρειαστεί οι οποιασδήποτε απαραίτητες σημειακές τροποποιήσεις.

Απαντώντας ο κ. Δήμαρχος ανέφερε ότι μετά από διαβούλευση με επιχειρηματίες , το ΤΕΕ και με επαγγελματίες, όπως ιδιοκτήτες συνεργείων , έγινε η σκέψη μήπως καταφέρουμε να επιτύχουμε μια χρηματοδότηση εν αρχή για την κατασκευή ενός πάρκου στην περιοχή «ΠΡΟΣΟΨΙΑ» ούτως ώστε να μπορέσει να γίνει η μετεγκατάστασή τους εκεί. Επίσης προσανατολιζόμαστε και στη δημιουργία ενός επαγγελματικού πάρκου στη UNIKOT . Όλα αυτά για να γίνουν απαιτούνται χρήματα . Η σημειακή τροποποίηση που προτείνουμε είναι θέμα που αφορά στη βιωσιμότητα και λειτουργίας της πόλης και σας ευχαριστώ που ανταποκρίνεστε θετικά.

Κατόπιν ο Πρόεδρος ζήτησε από τα μέλη να αποφασίσουν σχετικά.

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου: α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών.
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 του άρθρου 1 Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το υπ αριθμ 12248/2-7-2021 έγγραφο του Τμήματος Υποστήριξης Πολιτικών Οργάνων , που είχε διανεμηθεί
* την υπ αριθμ. 5/2021 Απόφαση της Επιτροπής Ποιότητας Ζωής , που είχε διανεμηθεί
* την υπ αριθμ. 16/2021 Απόφαση της Κοινότητας Λιβαδειάς , που είχε διανεμηθεί
* Το υπ αριθμ. 1552/16/13-5-2021 έγγραφο της Υπηρεσίας Δόμησης- Δ/νση Πολεοδομίας.
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Τηνσημειακή τροποποίηση του εγκεκριμένου Γενικού Πολεοδομικού Σχεδίου (ΓΠΣ) της Δημοτικής Ενότητας Λεβαδέων του Δήμου Λεβαδέων (ΦΕΚ-366/Δ/18-10-2013) προκειμένου να αποσαφηνιστεί η παράκατω διατύπωση και να εναρμονιστεί με τις ανάγκες του αστικού ιστού του οικισμού και με αρμοδιότητες εξυπηρέτησης των καθημερινών αναγκών των κατοίκων τόσο του ιδίου του οικισμού αλλά και όλων των ΟΤΑ χωρικής του αρμοδιότητας ως εξής :

Στο κεφάλαιο "ΓΕΝΙΚΗ ΠΟΛΕΟΔΟΜΙΚΗ ΟΡΓΑΝΩΣΗ ΚΑΙ ΡΥΘΜΙΣΗ ΟΙΚΙΣΤΙΚΩΝ ΥΠΟΔΟΧΕΩΝ" στην "Πόλη της Λιβαδειάς" επιβάλλεται η διόρθωση-επεξήγηση του 4ου εδαφίου ως εξής :Αναθεώρηση χρήσεων γης στον αστικό ιστό της Λιβαδειάς: Με σκοπό τη βελτίωση και αναβάθμιση της ποιότητας του δομημένου περιβάλλοντος της πόλης της Λιβαδειάς προτείνεται αφενός η χρήση της γενικής κατοικίας (ΦΕΚ-166/Δ/23-02-87) εκτός της επέκτασης του Ν.751 "Κορδέλι" όπου είναι αμιγής κατοικία και αφετέρου η απομάκρυνση των παρακάτω χρήσεων :

Χονδρεμπόριο(κατά την ΕΣΥΕ)

Βιοτεχνίες – Βιομηχανίες χαμηλής όχλησης

Επαγγελματικά εργαστήρια (**εξαίρεση να αποτελούν α.** αυτά που εξυπηρετούν καθημερινές ανάγκες των πολιτών και δε δημιουργούν υγρά απόβλητα μη συμβατά με τα αστικά λύματακαι **β.** Οι υπόγειοι χώροι κατά μήκος της παραποτάμιας ενότητας εντός της οποίας επιτρέπεται η λειτουργία επαγγελματικών χαμηλής όχλησης με αντικείμενα πολιτισμού και παραδοσιακής κληρονομιάς )

. **Η απόφαση πήρε τον αριθμό 59**

**Ο Πρόεδρος του Δ.Σ**

**Μητάς Αλέξανδρος**

|  |  |  |  |
| --- | --- | --- | --- |
|  |  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Τσεσμετζής Εμμανουήλ | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Νταντούμη Ιωάννα |  |
| 7 |  | Καράβα Χρυσοβαλάντου Βασιλική (Βάλια) |  |
| 8 |  | Μερτζάνης Κων/νος |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ |  |
| 11 |  | Καπλάνης Κων/νος |  |
| 12 |  | Τόλιας Δημήτριος |  |
| 13 |  | Τζουβάρας Νικόλαος |  |
| 14 |  | Κοτσικώνας Επαμεινώνδας |  |
| 15 |  | Αρκουμάνης Πέτρος |  |
| 16 |  | Γερονικολού Λαμπρινή |  |
| 17 |  | Τσιφής Δημήτριος |  |
| 18 |  | Καραμάνης Δημήτριος |  |
| 19 |  | Πλιακοστάμος Κων/νος |  |
| 20 |  | Τουμαράς Βασίλειος |  |